Deși se afla în pușcărie, în arest preventiv acuzat de luare de mită și alte fapte de corupție, Sorin Oprescu (primarul general al Capitalei, suspendat) apare că ar fi semnat cel puțin patru contracte ca primar general al Bucureștiului.

Cetățeanul.net a intrat în posesia unor documente care arată, fără putință de tăgadă, corupția profundă care stăpânește Primăria Capitalei.

Deși se afla în pușcărie, unde era în arest preventiv acuzat de luare de mită și alte fapte de corupție, Sorin Oprescu (primarul general al Capitalei, suspendat) apare că ar fi semnat bine-mersi, din biroul său, cel puțin patru contracte ca primar al Capitalei

În arest din 5 septembrie, Oprescu a semnat contractele pe 15 septembrie

Primarul Capitalei, Sorin Oprescu, a fost reţinut de DNA, în noaptea de sâmbătă, 5 septembrie 2015, pentru luare de mită, după ce ar fi primit 25.000 de euro de la patru denunţători. A doua zi, Sorin Oprescu a fost adus la Tribunalul Bucureşti, care a hotărât arestarea sa preventivă. Cât a atat în arest, până pe 29 octombrie 2015, Sorin Oprescu nu a avut dreptul, legal, să semneze documente oficiale, cu atât mai puțin contracte ale Municipalității.



Cu toate acestea, Cetățeanul.net a descoperit deja patru contracte pe care Sorin Oprescu le-a semnat la data la care se afla în Beciul Domnesc. Vă prezentăm alăturat, două dintre acestea, semnate de Sorin Oprescu pe 15 septembrie 2015, pe când se afla în Arestul Poliției Capitalei! Cele două au ca obiect promovarea prin materiale tipărite și în format electronic a proiectului „Soluții anti-praf în Municipiul București”. Vom reveni cu alte contracte semnate de Oprescu în pușcărie, dar și cu alte detalii.